اسرائیل استخبارات اداره سی (موسساد) نینگ سابق رئیسی ایفرایم هالیفوی, اولکه سی بیلن روسیه اورته سیده اوروش بولیش احتمالی نینگ آرتیب باریاتگن لیگی نی معلوم قیلدی.
هالیفوی, اسرائیلده نشرات آلیب باریاتگن بیر تلویریون بیلن قیلگن مصاحبه سیده اوشبو خصوصده, " اوروش اولکه میز نینگ شمالیده (سوریه ده) بولگن و اوز موجودیتی نی مستحکملشتیرگن بیر اولکه بیلن بوله دی.  خوددی منه شوو اولکه شمالی چیگره میزده مهم بیر طرفدن عبارت.  روسیه بیلن اوروشیشی میز ممکن.  شونده ی قیلیب روسیه بیلن اسرائیل کوچ لری اورته سیده اوروش بولیش احتمالی موجود.  اوشبو کوچلی اولکه بیلن اوروشمسدن موجود معما لری میز نی ییچیش یوللری نی قیدیریشی میز کیره ک. بیراق اوروشیشی میز تقدیرده هم غالب بولیشی میز ضروری" دییه قید ایتدی.
هالیفوی, روسیه نینگ نیمه اوچون اسرائیل گه باسیم قیلیاتگن لیگی توغریسیده هم بحث ایترایکن, اوز سوز لری نی, "روسیه, اوزاق بیر مدت بیلن قالیش اوچون سوریه گه کیردی.  حربی مرکز لری نی اونلب ییل قاله دیگن شکلده قوردی.  منطقه ده گی اینگ مهم ستراتیژیک اورتاغی بولگن ایران نینگ مغلوبیت گه اوچره شی گه طرفدار ایمس لیگی نی اویله ماقده من.  بونده ی بیر وضعیت فایده سی گه بولمیدی" شکلیده دوام ایتتیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
